open-index/open-wikipedia-markdown huggingface dataset:
নসীহত

**নসীহত** *(نصيحة ) নাসীহা, নাসীহাহ* হল একটি আরবি শব্দ যার অর্থ *উপদেশ*। এর মানে *দায়িত্বশীলতার পরামর্শ*ও হতে পারে (বিশেষত ইসলামী পরিপ্রেক্ষিতে)। ইসলামী নবী মুহাম্মদ দ্বীনকে (ধর্ম) নসীহত (উপদেশ, দ্বায়িত্বশীলতা, উত্তম পরামর্শ) হিসাবে বর্ণনা করেছেন। নসীহত চাওয়াকে সাধারণত নসীহতের বা জ্ঞানের অভাবের তুলনায় অধিকাংশ ক্ষেত্রে কিংবা  আচরণ হিসেবেই ইতিবাচক হিসেবে গণ্য করা হয়। যদিও এই কাজে কাওকে তিরস্কার বা বকাঝকা করা হতে পারে, এটি বেশিরভাগ ক্ষেত্রেই উপদেশদাতা করে থাকেন বিষয়ের গুরুত্ব বোঝানোর জন্য। নসীহত সাধারণত এটা নিশ্চিত করতে করা হয় যে, কেউ ইসলামের শিক্ষাকে যথাযথভাবে প্রযোগ করছে কিনা।

## তথ্যসূত্র

বিষয়শ্রেণী:ইসলামি পরিভাষা
ইউচি ওয়াতানাবে

ইউচি ওয়াতানাবে|থাম্ব
**ইউচি ওয়াতানাবে** একজন জাপানি মিশ্র মার্শাল শিল্পী এবং পেশাদার কুস্তিগির। তিনি শুটোর লাইটওয়েট বিভাগে অংশ নেন এবং উদ্বোধনী শুটো লাইটওয়েট চ্যাম্পিয়ন হন কাজুহিরো কুসায়ানাগিকে পরাজিত করে। প্রো-রেসলার হিসাবে তিনি **সুপার রাইডার** নামে রিয়েল জাপান প্রো রেসলিংয়ের হয়ে প্রতিযোগিতা করেন। তিনি ডব্লিউ*আইএনজি, বিগ জাপান প্রো রেসলিং, আইডাব্লুএ জাপান, ব্যাটলার্টস, ড্রামাটিক ড্রিম টিম, প্রো রেসলিং কেজেকি, প্রো রেসলিং জিরো -১ এবং ডায়মন্ড রিংয়ের মতো উল্লেখযোগ্য প্রচারের জন্যও রেসলি করেছেন।

ওয়াতানাবে সাটোরু সায়ামার অধীনে শুটো প্রশিক্ষণ নেন এবং তার সিকেন্দো স্কুলের প্রথম প্রশিক্ষণার্থী। তিনি সিজার তাকেশির অধীনে শ্যুটবক্সিংও শিখেছিলেন, তিনি হাইস্কুলের অপেশাদার কুস্তি চ্যাম্পিয়ন ছিলেন, তাঁর হাইস্কুলের কুস্তি ক্লাবের অধিনায়ক ছিলেন তিনি আর মিতসুহারু মিসাওয়া সহ-অধিনায়ক এবং তোশিয়াকি কাওয়াদা তার জুনিয়র ছিলেন। ১৯৮৪ সালে সমস্ত জাপান ছাত্র রেসলিংয়ে নিহন বিশ্ববিদ্যালয়ের প্রতিনিধিত্ব করে অংশ নিয়েছিলেন এবং ৬৮ কেজি ফ্রিস্টাইল বিভাগের ফাইনালে ভবিষ্যতের অলিম্পিক পদকপ্রাপ্ত কোসেই আকাইশির কাছে হেরে গিয়েছিলেন। তিনি সাম্বো এবং জুডোর প্রশিক্ষণও নিয়েছিলেন। ওয়াতানাবে শ্যুটিং জিম মোবারায় প্রশিক্ষকের পাশাপাশি সায়ামার সিকেন্দো স্কুলের প্রশিক্ষক হিসাবে কাজ করেছেন। তিনি এখন প্রধান প্রশিক্ষক হিসাবে সুপার টাইগার জিম গুনমা চালাচ্ছেন।

## চ্যাম্পিয়নশিপ এবং কৃতিত্ব

* **[[Shooto|শুটো]]**
** শুটো লাইটওয়েট চ্যাম্পিয়নশিপ (১ বার, উদ্বোধনী চ্যাম্পিয়ন)

## মিশ্র মার্শাল আর্ট রেকর্ড

|-
| জয়
| align=center|৬-৩
| নওকি সাকুরাদা
| সাবমিশন (নিবার)
| শুটো - শুটো
| 
| align=center|৩
| align=center|০:৫৭
| টোকিও, জাপান
|
|-
| জয়
| align=center|৫-৩
| তমোনোরি ওহারা
| সাবমিশন (নিবার)
| শুটো - শুটো
| 
| align=center|১
| align=center|০:০০
| টোকিও, জাপান
|
|-
| হার
| align=center|৪-৩
| নওকি সাকুরাদা
| সাবমিশন (আর্মবার)
| শুটো - শুটো
| 
| align=center|৫
| align=center|২:০৩
| টোকিও, জাপান
|
|-
| জয়
| align=center|৪-২
| কাজুহিরো কুসায়ানাগি
| সাবমিশন (নিবার)
| শুটো - শুটো
| 
| align=center|১
| align=center|০:০০
| টোকিও, জাপান
|
|-
| জয়
| align=center|৩-২
| তমোনোরি ওহারা
| সিদ্ধান্ত (সর্বসম্মত)
| শুটো - শুটো
| 
| align=center|৫
| align=center|৩:০০
| টোকিও, জাপান
|
|-
| হার
| align=center|২-২
| যুজি ইতো
| টিকেও (পাঞ্চেস)
| শুটো - শুটো
| 
| align=center|৩
| align=center|১:৪৯
| টোকিও, জাপান
|
|-
| জয়
| align=center|২-১
| কাজুহিরো সাকামোতো
| সাবমিশন (আর্মবার)
| শুটো - শুটো
| 
| align=center|২
| align=center|২:৫৪
| টোকিও, জাপান
|
|-
| হার
| align=center|১-১
| নওকি সাকুরাদা
| সাবমিশন (হিল হুক)
| শুটো - শুটো
| 
| align=center|১
| align=center|০:০০
| টোকিও, জাপান
|
|-
| জয়
| align=center| ১-০
| যুজি ইতো
| সাবমিশন (আর্মবার)
| শুটো - শুটো
| 
| align=center|১
| align=center|০:০০
| টোকিও, জাপান
|

## আরো দেখুন

* পুরুষ মিশ্র মার্শাল আর্টস শিল্পীদের তালিকা

## তথ্যসূত্র

## বহিঃসংযোগ

* 
* মিশিমাটিআলার্টস.কম এ ইউচি ওয়াতানাবে

বিষয়শ্রেণী:জীবিত ব্যক্তি
বিষয়শ্রেণী:জাপানি পুরুষ পেশাদার কুস্তিগির
বিষয়শ্রেণী:জাপানি পুরুষ মিশ্র মার্শাল আর্টস শিল্পী
বিষয়শ্রেণী:১৯৬২-এ জন্ম
লুইজ ইনাসিউ লুলা দা সিলভা

**লুইজ ইনাসিউ লুলা দা সিলভা** (; আ-ধ্ব-ব: [luˈiz iˈnasju ˈlulɐ dɐ ˈsiwvɐ]; ; জন্ম ২৭শে অক্টোবর ১৯৪৫), যিনি **লুলা** নাম সমধিক পরিচিত, একজন ব্রাজিলীয় রাজনীতিবিদ যিনি ব্রাজিলের ৩৯তম এবং বর্তমান রাষ্ট্রপতি। লুলা ব্রাজিলের শ্রমিক দলের প্রতিষ্ঠাতা সদস্যদের একজন। তিনি এর পূর্বে ২০০৩ থেকে ২০১০ সাল পর্যন্ত ব্রাজিলের রাষ্ট্রপতির দায়িত্ব পালন করেন।

রাষ্ট্রপতি থাকাকালীন সময়ে লুলা ব্রাজিলে ব্যাপক আকারে বিভিন্ন সমাজ সংস্কারমূলক কর্মসূচির প্রবর্তন করেন (যেমন বোলসা ফামিলিয়া ও ফোমি জেরু), যেগুলির লক্ষ্য ছিল দারিদ্র্য দূরীকরণ এবং ব্রাজিলের নিম্নবিত্ত শ্রমিক শ্রেণীদের জীবনযাত্রার মান উন্নয়ন। আন্তর্জাতিক পর্যায়ে লুলা জলবায়ু পরিবর্তন এবং ইরানের পারমাণবিক কর্মসূচিসহ বিভিন্ন আন্তর্জাতিক গুরুত্ববিশিষ্ট বিষয়ে বড় ভূমিকা পালন করেন। লুলাকে বিশ্ব পর্যায়ে "জাতিসমূহের মধ্যে ক্ষমতার ভারসাম্য পরিবর্তনে উচ্চাভিলাষী ব্যক্তিত্ব" হিসেবে বর্ণনা করা হয়েছে।

লুলার পরে তাঁর প্রধান কর্মকতা দিলমা রুসেফ রাষ্ট্রপ্রধান হন। লুলা ব্রাজিলের রাজনীতিতে এক স্থায়ী পরিবর্তন সাধন করেন; তার নীতিগুলিকে একত্রে লুলাবাদ নাম দেওয়া হয়েছে। তিনি ব্রাজিলের ইতিহাসে সবচেয়ে জনপ্রিয় রাজনীতিবিদদের একজন। ক্ষমতায় থাকাকালীন সময়ে তিনি সারা বিশ্বের অন্যতম জনপ্রিয় নেতা ছিলেন। ২০১১ সালে ৪০ বছরের ধূমপায়ী লুলার গলায় ক্যান্সার ধরা পড়ে; তবে রাসায়নিক চিকিৎসা (Chemotherapy) গ্রহণের পরে তিনি সুস্থ হয়ে ওঠেন।

২০১৬ সালের শুরুতে তৎকালীন রাষ্ট্রপ্রধান দিলমা রুসেফ লুলাকে তার অধীনস্থ নির্বাহী বিভাগের প্রধান কর্মকর্তা হিসেবে নিয়োগ দেন, কিন্তু সর্বোচ্চ কেন্দ্রীয় আদালতের বিচারপতি গিলমার মেন্দেস লুলার উপরে অসমাপ্ত তদন্তের প্রেক্ষিতে এই নিয়োগে বাধা দেন।
২০১৭ সালের জুলাইয়ে লুলাকে হুন্ডি ও দুর্নীতির দায়ে দোষী সাব্যস্ত করে সাজা দেওয়া হয়। লুলা রায়ের বিরুদ্ধে আপীল করে ব্যর্থ হন এবং ২০১৮ সালের এপ্রিল মাসে তাকে গ্রেফতার করা হয়। এরপর লুলা ২০১৮ সালের রাষ্ট্রপতি নির্বাচনে অংশ নেবার চেষ্টা করলে তাকে দেশের ঊর্ধ্বতন নির্বাচনী আদালত "ফিচা লিম্পা" নামক আইনের আওতায় বাধা দেয়। ২০১৯ সালের নভেম্বর মাসে সর্বোচ্চ আদালতের নির্দেশে লুলাকে কারাগার থেকে মুক্ত করা হয়।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:ব্রাজিলের রাষ্ট্রপতি
বিষয়শ্রেণী:ব্রাজিলীয় রাজনীতিবিদ
বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি
বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ব্রাজিলীয় রোমান ক্যাথলিক
বিষয়শ্রেণী:ক্যাথলিক সমাজতন্ত্রী
বিষয়শ্রেণী:ফোর ফ্রিডমস পুরস্কার প্রাপক
বিষয়শ্রেণী:২১শ শতাব্দীর বলিভীয় রাজনীতিবিদ
বিষয়শ্রেণী:২১শ শতাব্দীর ব্রাজিলীয় রাজনীতিবিদ
বিষয়শ্রেণী:ব্রাজিলের বন্দী ও আটক
বিষয়শ্রেণী:সরকারপ্রধান যিনি পরে কারারুদ্ধ হন
বিষয়শ্রেণী:২০শ শতাব্দীর ব্রাজিলীয় রাজনীতিবিদ
বিষয়শ্রেণী:২০শ শতাব্দীর রোমান ক্যাথলিক
বিষয়শ্রেণী:২১শ শতাব্দীর রোমান ক্যাথলিক
পূর্ব রাজাবাজার

**পূর্ব রাজাবাজার** বাংলাদেশের ঢাকা উত্তর সিটি কর্পোরেশনের শেরে বাংলা নগর থানার ৪০ নং ওয়ার্ডের অন্তর্ভুক্ত একটি মহল্লা। বাংলাদেশের আদমশুমারি ও গৃহগণনা-২০১১ অনুযায়ী, পূর্ব রাজাবাজারে ৬,১৯৫ খানায় ২৯,৮২০ জন মানুষ বসবাস করেন।

## তথ্যসূত্র

## বহিঃসংযোগ

বিষয়শ্রেণী:ঢাকা উত্তর সিটি কর্পোরেশনের ওয়ার্ড
বিষয়শ্রেণী:ঢাকার পাড়া
আর্কাডিয়ার ২য় ঈপিটাস

গ্রিক পুরাণে, **ঈপিটাস** (Aepytus) ( প্রাচীন গ্রিক : Αἵπυτος) ছিলেন আর্কাডিয়ার রাজাএবং হিপ্পোথুয়াসের পুত্র।

## পূর্বপুরুষ
ঈপিটাসের পিতামহ সারসিয়ন ছিলেন অর্কোমেনাসের রাজা আর্গিনাসের পুত্র আগামিডিসের। সার্সিয়নের পুত্র ছিলেন হিপ্পোথুয়াস। ক্যালডনীয় শূকর বধের জন্য মেলিজার যে বীরদের একটি দল পরিচালনা করেছিলেন তার মধ্যে হিপ্পোথুয়াস ছিলেন। পরবর্তিতে ট্রয়ের যুদ্ধে আর্কাডিয়ার রাজা আগাপিনর গ্রিকদের পক্ষে অংশগ্রহণ করেছিলেন। ফিরে আসার সময় তিনি সাইপ্রাসের তীরের নিকট ঝড়ে আটকা পড়েন এবং ফলে তিনি আর্কাডিয়ায় ফিরে না এসে সাইপ্রাসেই পাফস নামে এক নতুন নগর স্থাপন করে সেখানে থেকে যান। রাজা আগাপিনর আর্কাডিয়ায় ফিরে না আসার ফলে হিপ্পোথুয়াস আর্কাডিয়ার রাজা হন। হিপ্পোথুয়াসের মৃত্যুর পর তার পুত্র দ্বিতীয় ঈপিটাস আর্কাডিয়ার রাজা হন।   

## পুরাণ
আগামেমনন পুত্র ওরেস্টেস যখন এক ওরাকল বা ভবিষ্যৎকথকের কথা শুনে মাইসিনি ত্যাগ করে আর্কাডিয়ায় বসতি স্থাপন করেন, তখন ঈপিটাস আর্কাডিয়ার রাজা ছিলেন। মান্টিনিয়ায় একটি মন্দির ছিল যার নিয়ম অনুসারে কোন মরণশীল মানুষ সেখানে প্রবেশ করতে পারবে না। ঈপিটাস এই নিয়ম না মেনে মন্দিরে প্রবেশ করলে তিনি তৎক্ষণাৎ অন্ধ হয়ে যান, এবং খুব দ্রুত মৃত্যু বরণ করেন। তার স্থলাভিষিক্ত হন তার পুত্র সিপসেলাস। পরবর্তীতে সিপসেলাসের নাতির নামও ঈপিটাস রাখা হয়।

পুরাণ অনুসারে ঈপিটাস বিওটিয়া অঞ্চলের অরকোমেনাস এর রাজা অরকোমেনাস, প্রেসবন প্রমুখ রাজার বংশধর। বিওটিয়ার মত ঈপিটাসের রাজ্য আর্কাডিয়াতেও "অর্কোমেনাস" নামে একটি প্রাচীন শহর ছিল যা থুসিডাইডিসের বর্ণনায় উঠে এসেছে। প্রত্নতাত্ত্বিক খননকার্যের মাধ্যমে এই নগরের ভগ্নাবশেষ উদ্ধার করা হয়েছে। বিওটিয়ার অরকোমেনাসের সাথে পার্থক্য করার জন্য একে আর্কাডীয় অরকোমেনাস বলা হয়। পুরাণ অনুসারে ঈপিটাস যে ম্যান্টিনিয়ার মন্দিরে প্রবেশের কারণে মারা যান, সেই ম্যান্টিনিয়ার নিকটেই এই প্রাচীন নগরীর অবস্থান ছিল।

## টীকা


## তথ্যসূত্র

* পৌষানিয়াস, *গ্রীসের বিবরণ* সহ ইংরেজি অনুবাদ ডাব্লুএইচএস জোন্স, লিট। ডি, এবং এইচএ অর্মেরোড, এমএ, ৪ খণ্ডে প্রকাশিত। কেমব্রিজ, এমএ, হার্ভার্ড বিশ্ববিদ্যালয় প্রেস; লন্ডন, উইলিয়াম হাইনম্যান লিমিটেড 1918। পার্সিয়াস ডিজিটাল লাইব্রেরিতে অনলাইন সংস্করণ
* *পৌষানিয়াস*, *গ্র্যাসিয়া বর্ণন।* ৩ *খণ্ড,* লাইপজিগ, টুবনার 1903। পার্সিয়াস ডিজিটাল লাইব্রেরিতে গ্রীক পাঠ্য উপলভ্য ।

বিষয়শ্রেণী:আর্কাডিয়ার পৌরাণিক রাজা
বিষয়শ্রেণী:গ্রিক পুরাণ
বিষয়শ্রেণী:গ্রিক পুরাণের চরিত্র
বিষয়শ্রেণী:গ্রিক পুরাণের রাজা
শওকত দুকানওয়ালা

**শওকত ফকিরভাই দুকানওয়ালা** (; জন্ম: ২১ জানুয়ারি, ১৯৫৭) মহারাষ্ট্রের বোম্বে এলাকায় জন্মগ্রহণকারী ভারতীয় বংশোদ্ভূত সাবেক আমিরাতি আন্তর্জাতিক ক্রিকেটার। সংযুক্ত আরব আমিরাত ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে সংযুক্ত আরব আমিরাতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে বরোদা দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন **শওকত দুকানওয়ালা**।

## খেলোয়াড়ী জীবন
১৯৮০-৮১ মৌসুম থেকে ১৯৯০-৯১ মৌসুম পর্যন্ত শওকত দুকানওয়ালা’র প্রথম-শ্রেণীর খেলোয়াড়ী জীবন চলমান ছিল। ডানহাতি অফ স্পিনার ছিলেন শওকত দুকানওয়ালা। ভারতের গুজরাতী বংশোদ্ভূত ভারতীয় ছিলেন। সেখানেই তিনি প্রথম-শ্রেণীর ক্রিকেটে অংশ নিয়েছিলেন।

সমগ্র খেলোয়াড়ী জীবনে পাঁচটিমাত্র ওডিআইয়ে অংশগ্রহণ করেছেন শওকত দুকানওয়ালা। ১৯৯৬ সালের ক্রিকেট বিশ্বকাপে সংযুক্ত আরব আমিরাতের সদস্যরূপে খেলেন। ১৬ ফেব্রুয়ারি, ১৯৯৬ তারিখে রাওয়ালপিন্ডিতে দক্ষিণ আফ্রিকা দলের বিপক্ষে একদিনের আন্তর্জাতিকে অভিষেক ঘটে তার। ১ মার্চ, ১৯৯৬ তারিখে লাহোরে নেদারল্যান্ডস দলের বিপক্ষে সর্বশেষ ওডিআইয়ে অংশ নেন তিনি।

## তথ্যসূত্র

## আরও দেখুন
* কৃষ্ণ চন্দ্রন
* খুররম খান
* ১৯৯৬ ক্রিকেট বিশ্বকাপ দলসমূহ
* ক্রিকেট বিশ্বকাপের পাঁচ-উইকেট প্রাপ্তির তালিকা
* প্রথম-শ্রেণীর ক্রিকেট দলসমূহের বর্তমান তালিকা
* দু’টি আন্তর্জাতিক দলে অংশগ্রহণকারী ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:আমিরাতি ক্রিকেটার
বিষয়শ্রেণী:বরোদার ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:মুম্বই থেকে আগত ক্রিকেটার
ইলহাম আলিয়েভ

**ইলহাম হেইদার ওগলু আলিয়েভ** (; আ-ধ্ব-ব: [Ilham hejˈdæɾ oɣˈɫu æˈlijɪf]}}; জন্ম ২৪শে ডিসেম্বর ১৯৬১) একজন আজারবাইজানি রাজনীতিবিদ যিনি ২০০৩ খ্রিস্টাব্দ থেকে দেশটির ৪র্থ রাষ্ট্রপতি হিসেবে দায়িত্ব পালন করছেন। এছাড়া তিনি নতুন আজারবাইজান দলের সভাপতি, জোট-নিরপেক্ষে আন্দোলনের সভাপতি এবং আজারবাইজানের জাতীয় অলিম্পিক কমিটির প্রধান।

## তথ্যসূত্র

বিষয়শ্রেণী:আজারবাইজানের রাষ্ট্রপতি
বিষয়শ্রেণী:রাষ্ট্রপ্রধানের সন্তান
বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাষ্ট্রপতির সন্তান
বিষয়শ্রেণী:জোট-নিরপেক্ষ আন্দোলনের মহাসচিব
বিষয়শ্রেণী:পানামা পেপার্সে নাম থাকা ব্যক্তি
বিষয়শ্রেণী:প্যান্ডোরা পেপার্সে নাম থাকা ব্যক্তি
বিষয়শ্রেণী:আজারবাইজানি শিয়া মুসলিম
বিষয়শ্রেণী:আজারবাইজানি জাতীয়তাবাদী
বিষয়শ্রেণী:মস্কো স্টেট ইনস্টিটিউট অফ ইন্টারন্যাশনাল রিলেশনস-এর প্রাক্তন শিক্ষার্থী
বিষয়শ্রেণী:বাকুর রাজনীতিবিদ
বিষয়শ্রেণী:আজারবাইজানের প্রধানমন্ত্রী
বিষয়শ্রেণী:আজারবাইজানে আর্মেনীয় বিরোধী মনোভাব
বিষয়শ্রেণী:আজারবাইজানের রাজনৈতিক দলের নেতা
বিষয়শ্রেণী:ইসলামবাদের সমালোচক
বিষয়শ্রেণী:কর্তৃত্ববাদ
বিষয়শ্রেণী:পোল্যান্ড প্রজাতন্ত্রের অর্ডার অফ মেরিট প্রাপক
মিলিন্দ গুনাজী

**মিলিন্দ গুনাজি** (জন্ম: ২৩ জুলাই ১৯৬১) একজন ভারতীয় অভিনেতা, মডেল, টেলিভিশন অনুষ্ঠানের হোস্ট এবং লেখক, তিনি মারাঠি ও হিন্দি সিনেমায় তার ভূমিকার জন্য সর্বাধিক পরিচিত।  তিনি ১৯৯৩ সালের *পাপিহায়* চলচ্চিত্রের মাধ্যমে প্রথম চলচ্চিত্রে আত্মপ্রকাশ করেন এবং তার পর থেকে আড়াই শতাধিক ছবিতে অভিনয় করেছেন এবং জি মারাঠি চ্যানেল ট্র্যাভেল শো *ভটকান্তির* হোস্ট হিসাবে অভিনয় করেছেন।  গুণজি মহারাষ্ট্র সরকারের বন ও বন্যজীবনের ব্র্যান্ড অ্যাম্বাসেডর হিসাবে দায়িত্ব পালন করেছেন। বর্তমানে তিনি হিল স্টেশন মহাবালেশ্বরের ব্র্যান্ড অ্যাম্বাসেডর ।

২০০৯ সালে তিনি নভেল ইনস্টিটিউট গ্রুপের এনআইবিআর কলেজ অফ হোটেল ম্যানেজমেন্টের ব্র্যান্ড অ্যাম্বাসেডর হিসাবে মনোনীত হন।  মিলিন্ড *এভারেস্ট করেছিলেন*, যা *[[স্টার প্লাস]]* নভেম্বর ২০১৪ সালে প্রচারিত হয়েছিল। তিনি *[[আলাভান্দান|আলাবন্ধন]]* (তামিল) এবং *কৃষ্ণম ভন্দে জগদগুরুম* (তেলুগু) দুটি ছবিতে গুরুত্বপূর্ণ ভূমিকা পালন করে দক্ষিণ ভারতীয় সিনেমাতে সংক্ষিপ্ত উপস্থিতি দেখিয়েছেন।

## কর্ম জীবন
মিলিন্দ গুনাজির জন্ম  মহারাষ্ট্রের বোম্বাই (বর্তমান মুম্বাই) এ হয়েছিল। ১৯৯৩ ফিল্ম পেহেলা দিয়ে অভিনয় শুরু করেন এবং প্রথম ১৯৯৬ এর ব্যাপক পরিচিতি অর্জন করে *ফরেব* চলচ্চিত্রে পরিদর্শক ইন্দ্রজিত সাক্সেনা চরিত্রে।  এই ভূমিকার জন্য তিনি নেতিবাচক চরিত্রে সেরা পারফরম্যান্সের জন্য ফিল্মফেয়ার অ্যাওয়ার্ডের মনোনয়ন অর্জন করে।

তিনি ট্র্যাভেল রাইটার, ইনটিয়াম্যাটক্যাট ট্যুরস- এর ব্র্যান্ড অ্যাম্বাসেডর হিসাবে কাজ করেছেন - ইউরোপ ও ইন্ডিয়া ট্যুরের বিশেষায়িত! এবং মারাঠি কাগজ *লোকপ্রভার* জন্য একটি সাপ্তাহিক কলাম *লিখেন* । ১৯৯৮ সালে তিনি তার *লোকপ্রভা* কলামের সংকলন *মাঝি মুলুখগিরি* প্রকাশ করেছিলেন।  এছাড়া বিভিন্ন পন্যণের মডেলিং করেন। 

## চলচ্চিত্রের তালিকা

## টিভি সিরিয়াল

* ১৯৯৭: *ব্যোমকেশ বক্সী (টিভি সিরিজ) (পর্ব: সহী কা কান্ত)* দেবাশীষ চরিত্রে  
* ২০০৬–২০০৯: *ধরতি কা বীর* যোধ *পৃথ্বীরাজ চৌহান* - বিজয়পাল 
* ২০১২–২০১৩: *হাম নে লি* হাই *-শপথ* - এসিপি প্রতাপ যশবন্ত তেজে 
* ৩ নভেম্বর, ২০১৪- ১ মার্চ, ২০১৫ *: এভারেস্ট* - কর্নেল অরুণ অভ্যাঙ্কর 
* ২০১৩-২০১৫ ": *খোয়াবো কে দারমিয়ান* " - *আস্থার* বাবা

## লেখব

* *মাঝি মুলুখাগিরি* (১৯৯৮) 
* *ভাটাকান্তি* (২০০১) 
* *মহারাষ্ট্রে অফবিট ট্র্যাক* (২০০৩) 
* *চন্দেরী ভটকান্তি* (২০০৫) 
* *গুধা রম্য মহারাষ্ট্র* (২০০৭) 
* *রহস্যময় যাদুকরী মহারাস্ট্র* (২০০৯) 
* *একটি ভ্রমণ গাইড মহারাষ্ট্রে অফবিট ট্র্যাকস* (২০০৯) 
* *হাওয়াই মুলুখগিরি* (২০১৩)

## পুরস্কার এবং মনোনয়ন

* ১৯৯৭: মনোনীত: ফিল্মফেয়ার সেরা খলনায়ক পুরস্কার-*ফারিব* 
* ১৯৯৮: মনোনীত: ফিল্মফেয়ারের সেরা ভিলেন অ্যাওয়ার্ড-*বিরাশত*

## তথ্যসূত্র

## বহিঃসংযোগ

* মিলিন্দ গুনাজি ওয়েবসাইট  
*    
* মিলিন্দ গুণাজি  *[[বলিউড হাঙ্গামা]]*

বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:১৯৬১-এ জন্ম
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:মারাঠি ভাষার লেখক
বিষয়শ্রেণী:ভারতীয় ভ্রমণ লেখক
বিষয়শ্রেণী:মারাঠি অভিনয়শিল্পী
বিষয়শ্রেণী:মারাঠি চলচ্চিত্র অভিনেতা
এলারা (গ্রিক পুরাণ)

গ্রিক পুরাণে, **এলারা** (Elara) , বা এলারে বা আলেরা ( প্রাচীন গ্রিক : Ἐλάρα, Ἐλάραη বা Ἀλέρα), বা **লারিসা** (Larissa)****, ছিলেন একজন রাজকুমারী। তিনি রাজা অরকোমেনাসের কন্যা, এবং জিউসের সাথে মিলনের মাধ্যমে তিনি টিটিয়স নামে এক দানবের জন্ম দেন। কোন কোন সূত্র অনুসারে তিনি রাজা মিনিয়াসের কন্যা। 

## পুরাণ
জিউস এলারার প্রেমে পড়েন এবং স্ত্রী হেরার হিংসুক রাগ থেকে তাকে লুকিয়ে রাখার জন্য পৃথিবীর নিচে গভীরে তাকে রেখে দেন। এখানেই এলারা দানব টিটিয়সের জন্ম দেন। কখনও কখনও দানব টিটিয়সকে পৃথিবী দেবী গাইয়ার সন্তান বলা হয়, কারণ টিটিয়সের জন্ম মাটির নিচে (γηγενής *gigenis* "স্থানীয়")। আরও বলা হয় যে, সন্তানের আকার অনেক বড় হওয়ায় এলারা সন্তান জন্ম দিতে গিয়ে মারা যান।

যা গুহা দিয়ে টিটিয়স মাটির গভীর থেকে ভূপৃষ্ঠে এসেছিলেন বলে মনে করা হয় তা ইউবিয়ায় অবস্থিত এবং *এলারিয়ন* নামে পরিচিত।

## উপনাম
বৃহস্পতির একটি উপগ্রহের নাম এলারা। 
[থাম্ব|143x143পিক্সেল| [এলারা (উপগ্রহ)|এলারা উপগ্রহ ]]

## তথ্যসূত্র

বিষয়শ্রেণী:গ্রিক পুরাণ
বিষয়শ্রেণী:গ্রিক পুরাণের চরিত্র
বিষয়শ্রেণী:গ্রিক পুরাণে নারী
বিষয়শ্রেণী:গ্রিক পুরাণে রাজকন্যা
এলেফথেরোস কসমস

***এলেফথেরোস কসমস*** ( , মুক্ত বিশ্ব) একটি গ্রীক জাতীয়তাবাদী সাপ্তাহিক সংবাদপত্র, এটি দিমিত্রিওস জাফিরোপওলোসের মালিকানাধীন, ২০০৩ সালে একটি "স্বাধীন জাতীয় সংবাদপত্র" হিসাবে প্রতিষ্ঠিত হয়েছিল।  মতাদর্শগতভাবে স্বতন্ত্র হলেও পত্রিকাটিতে মূল *এলিফথেরোস কসমসের* একই নাম রয়েছে যা জাতীয়তাবাদীদের মধ্যে এর ঐতিহাসিক খ্যাতির কারণে নতুন *এলিফথেরোস কসমস* তৈরির জন্য অনুপ্রেরণা ছিল।  মূলত সংবাদপত্রটি সামরিক জান্তাদের মুখপাত্র ছিল, যারা ১৯৬৭ থেকে ১৯৭৪ সাল পর্যন্ত গ্রীস শাসন করেছিল।

## মামলা
২০০৭ সালে গ্রিসের ইহুদি সম্প্রদায়ের কেন্দ্রীয় বোর্ড এবং গ্রীক হেলসিঙ্কি মনিটর "ইহুদিদের অপমান" এবং "ইহুদী ধর্মের প্রতি আঘাত" এর অভিযোগে এই পত্রিকাটির বিরুদ্ধে মামলা দায়ের করেছিল, যেটি কনস্ট্যান্টিনোস প্লেভ্রিসের বিতর্কিত বই *জিউস: দ্য হোল ট্রুথ* সংবাদপত্রে প্রকাশ থেকে সূত্রপাত হয়েছিল।  প্লেভ্রিস এবং *এলিফেরোস কসমস* উভয়ই একে নির্দ্বিধায় বাক স্বাধীনতা দমন করার প্রচেষ্টা হিসাবে চিহ্নিত করেন। ৫ সেপ্টেম্বর শুরু হওয়া এই মামলাটি ১১ সেপ্টেম্বর স্থগিত করা হয়েছিল।  ১৩ ডিসেম্বর *এলিফেরোস কসমসকে* বর্ণ বিদ্বেষ প্ররোচিত করার জন্য দোষী হিসাবে চিহ্নিত করা হয়নি, যদিও সহ-আসামি প্লেভ্রিস প্রথম শ্রেণির দোষী বলে প্রমাণিত হয়েছিল। ২৭ শে মার্চ ২০০৯-এর একটি আবেদনে প্লেভ্রিস নির্দোষ বলে প্রমাণিত এবং সমস্ত অভিযোগ থেকে খালাস পেয়েছিলেন। 

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:মিশরের সংবাদপত্র
বিষয়শ্রেণী:গ্রিক ভাষার সংবাদপত্র
মুকুল দেব

**মুকুল দেব** (১৭ সেপ্টেম্বর ১৯৭০ - ২৩ মে ২০২৫) একজন ভারতীয় টেলিভিশন এবং চলচ্চিত্র অভিনেতা ছিলেন। তিনি হিন্দি চলচ্চিত্র, পাঞ্জাবী চলচ্চিত্র, টিভি ধারাবাহিক এবং গানের অ্যালবামে কাজের জন্য পরিচিত। এছাড়াও তিনি কয়েকটি বাংলা, তামিল, মালায়ালাম, কান্নাডা এবং তেলুগু ছবিতে অভিনয় করেছেন ।  *[[ইয়ামলা পাগলা দিওয়ানা]]* চরিত্রে অভিনয়ের ক্ষেত্রে অভিনয়ের জন্য তিনি আমিশ পুরী পুরস্কার পেয়েছিলেন। 

## জীবনের প্রথমার্ধ
মুকুল দেব নতুন দিল্লিতে জলন্ধরের কাছে একটি গ্রামে অবস্থিত একটি পাঞ্জাবি পরিবারে জন্মগ্রহণ করেন। এক সাক্ষাৎকারে তিনি বলেছিলেন যে তিনি দিল্লিতে বেড়ে ওঠেন এবং তার বাবার মাধ্যমে আফগান সংস্কৃতির সাথে পরিচিত হয়েছিলেন, যিনি পশতু এবং ফার্সি বলতে পারতেন । তার বাবা হরি দেব একজন সহকারী পুলিশ কমিশনার ছিলেন, যিনি ২০১৯ সালে ৯১ বছর বয়সে মারা যান।

বিনোদন জগতের সাথে তার প্রথম পরিচয় ঘটে যখন তিনি ৮ম শ্রেণীতে পড়ার সময় দূরদর্শন আয়োজিত একটি নৃত্য অনুষ্ঠানে মাইকেল জ্যাকসনের ছদ্মবেশে তার প্রথম বেতনের চেক জিতে নেন । 

তিনি ইন্দিরা গান্ধী রাষ্ট্রীয় উরান আকাদেমি থেকে একজন প্রশিক্ষিত পাইলট । 

## কর্মজীবন
মুকুল দেব *১৯৯৬* সালে বিজয় *পান্ডয়ের* ভূমিকায় একটি সিরিয়াল *মামকিন এ অভিনয়ের* মাধ্যমে টিভিতে অভিনয়ের সূচনা করেছিলেন। তিনি দূরদর্শনের এক সে বাধ কর এক নামে একটি কমেডি বলিউড কাউন্টডাউন শোতেও অভিনয় করেছিলেন।

একই বছরে তিনি এসিপি রোহিত মালহোত্রা হিসাবে *দস্তকের* মাধ্যমে চলচ্চিত্রে তার সুযোগ পান। এরপর তিনি বিভিন্ন ছবিতে অভিনয়ের সুযোগ পায় যেমন *কিলা* (১৯৯৮), *ওজদূত* (১৯৯৮), *কোহলাম* (১৯৯৯) এবং *মুঝে মেরি বিবি সে থেকে বাাঁচাও* (২০০১)। তিনি ২০০০ সালের দশকের কয়েকটি টেলিভিশন সিরিয়ালে অভিনয় করেন যেমন *কাহিনী দিয়া জলে কাহিন জিয়া* (২০০১), *কাহানী ঘর ঘর কি* (২০০৩), *প্যার জিন্দেগি হাই* (২০০৩) এবং একটি নাচের প্রতিযোগিতামূলক শো *<nowiki/>'কাভি কাভি প্যায়ার কাভি কাভি ইয়ার*' (২০০৮) তে অভিনয় করেছিলেন। সাম্প্রতিক বছরগুলিতে তিনি *[[ইয়ামলা পাগলা দিওয়ানা]]* (২০১১), *[[সন অব সরদার|সন অফ সরদার]]* (২০১২), *[[আর...রাজকুমার|আর .. রাজতুমার]]* এর মতো ছবিতে সহায়ক ভূমিকায় অভিনয় করেছেন*[[আর...রাজকুমার|।]]*

তিনি *ফিয়ার ফ্যাক্টর ইন্ডিয়ার* এর মরসুম ১ এর হোস্টও ছিলেন। 

## মৃত্যু
দীর্ঘদিন তিনি শারীরিক অসুস্থতায় আইসিউতে ভর্তি ছিলেন। ২৩ মে ২০২৫ সালে দিল্লির এক হাসপাতালে শেষ নিঃশ্বাসত্যাগ করেন।

## চলচ্চিত্রের তালিকা

### চলচ্চিত্র

### লাইভ অ্যাকশন ছায়াছবি

## তথ্যসূত্র

## বহিঃসংযোগ

* 

বিষয়শ্রেণী:১৯৭০-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:দিল্লির অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:পাঞ্জাবি ব্যক্তি
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:ভারতীয় পুরুষ মডেল
লিবেরো (সংবাদপত্র)

***লিবেরো*** (***লিবেরো কোটিদিয়ানো***  নামেও পরিচিত) হ'ল ইতালির মিলানে প্রকাশিত একটি ইতালিয়ান সংবাদপত্র।

## ইতিহাস এবং প্রোফাইল
*লিবেরো* প্রথম জুলাই ২০০০ সালে প্রকাশিত হয়েছিল।  প্রতিষ্ঠাতা হলেন সাংবাদিক ভিটোরিও ফেল্ট্রি ।  কাগজের মালিক এবং প্রকাশক হলেন ইদিদোরিয়ালে লিবেরো এসআরএল 

*লিবেরোর* একটি মধ্য-দক্ষিণপন্থী  এবং উদার অবস্থান রয়েছে। 

২০০৭ সালের ফেব্রুয়ারিতে রেড ব্রিগেডের কয়েকজন সদস্য মিলানের *লিবেরো* সম্পাদক কার্যালয়ে অগ্নিসংযোগের *ইচ্ছার* অভিযোগে গ্রেপ্তার হয়েছিল।  ২০০৯ এর আগস্ট থেকে কাগজটি সম্পাদনা করেছেন মউরিজিও বেলপিয়েত্রো।

## প্রচলন
লম্বার্ডিতে *লিবেরোর* প্রচলন বেশি  ২০০৮ সালে কাগজের প্রচলন ছিল ১২৫,২১৫ অনুলিপি।  ২০০৯ সালে ছিল ১১৩,৬২৮ অনুলিপি এবং ২০১০ সালে ছিল ১০৫,১২৩ অনুলিপি।

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:ইতালীয় ভাষার সংবাদপত্র
বিষয়শ্রেণী:ইতালির সংবাদপত্র
বিষয়শ্রেণী:২০০০-এ প্রতিষ্ঠিত সংবাদপত্র
টুইটার বিটকয়েন কেলেঙ্কারি ২০২০

১৫ জুলাই ২০২০ সালে সার্বজনীন সমন্বিত সময় ২০ থেকে ২২টার মাঝে, টুইটারে লাখের উপরের অনুসরনকারী আছে এমন কিছু জনপ্রিয় প্রোফাইলের একাউন্ট একটা বিটকয়েন কেলেঙ্কারির অংশ হিশেবে হ্যাক করা হয়।  এ কেলেঙ্কারিতে ব্যবহারকারীদেরকে বলা হয়, তারা যদি নির্দিষ্ট ক্রিপ্টোকারেন্সি ওয়ালেটে বিটকয়েন পাঠায়, তারা অর্থ দ্বিগুণ হয়ে ফেরৎ আসবে।

## তথ্যসূত্র

## বহিঃসংযোগ
* Overview of the bitcoin address' transactions 

বিষয়শ্রেণী:হ্যাকিং
বিষয়শ্রেণী:কেলেঙ্কারি
বিষয়শ্রেণী:২০২০-এর সৃষ্টিকর্ম
বিষয়শ্রেণী:সাইবার হামলা
বিষয়শ্রেণী:বিটকয়েন
বিষয়শ্রেণী:সফটওয়্যার ও ওয়েবসাইটের সমালোচনা
মইদুল ইসলাম

**মইদুল ইসলাম** বাংলাদেশের বরিশাল জেলার রাজনীতিবিদ ও তৎকালীন বাকেরগঞ্জ-৪ (বরিশাল-৪) আসনের সাবেক সংসদ সদস্য।

## প্রাথমিক জীবন
মইদুল ইসলাম বরিশাল জেলার মেহেন্দীগঞ্জ উপজেলায় জন্মগ্রহণ করেন।

## রাজনৈতিক জীবন
মইদুল ইসলাম মেহেন্দীগঞ্জ উপজেলা আওয়ামী লীগের সভাপতি ও বরিশালের জেলা পরিষদ চেয়ারম্যান। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন বাকেরগঞ্জ-৪ (বরিশাল-৪) আসন থেকে সংসদ সদস্য নির্বাচিত হন।

১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে ও ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে বরিশাল-৪ আসন থেকে তিনি পরাজিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বরিশাল জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:মেহেন্দিগঞ্জ উপজেলার ব্যক্তি
হারমিপ্পে

[থাম্ব| [উইলিয়াম অ্যাডল্‌ফ বুরো এর আঁকা *হার্মিপ্পে* ]]
গ্রিক পুরাণে, **হার্মিপ্পে** (Hermippe) ( প্রাচীন গ্রিক : Ἑρμίππη) হল বিওটিয়াসের একজন কন্যা। তার সাথে জিউস ও ড্যানাইড আইসোনই এর পুত্র অরকোমেনাসের বিবাহ হয়। কিন্তু পোসাইডনের সাথে তার মিলন হয় এবং তার মাধ্যমে মিনিয়াস নামে এক পুত্রসন্তানের জন্ম দেন। অরকোমেনাস সেই পিতার বৈধ পিতা হন।

আইএইউ গ্যাজেটিয়ার অফ প্লানেটারি নমেনক্লেচার আপাতভাবে হোমারের নথিভূক্ত স্কোলিয়াগুলোর বিকল্প সংস্করণ অনুসারে হারমিপ্পেকে "জিউসের স্ত্রী ও তার দ্বারা জন্মানো পুত্র অরকোমেনাসের মাতা" হিসেবে উল্লেখ করেছে।

## তথ্যসূত্র

বিষয়শ্রেণী:গ্রিক পুরাণে নারী
আন্তর্জাতিক সম্মেলন কেন্দ্র, নেপাল

**আন্তর্জাতিক সম্মেলন কেন্দ্র** (; ) মধ্য নেপালের অন্যতম প্রধান সম্মেলন কেন্দ্র, যা দেশটির সংসদ ভবন হিসেবেও ব্যবহৃত হয়ে থাকে। এটি নেপালের রাজধানী কাঠমান্ডুর বানেশ্বরে অবস্থিত। নেপালি, চীনা এবং আধুনিক স্থাপত্যশৈশীর সংমিশ্রণে তৈরি এই স্থাপনাটি চীনের তত্ত্বাবধানে নির্মিত হয়। ১৯৯৩ সালে এটি উদ্বোধন করা হয়। ১২,৫৭৩ বর্গ মিটারের এই সম্মেলন কেন্দ্রে ১০৪৬ টি আসন এবং চার শতাধিক গাড়ি পার্কিং করার ব্যবস্থা রয়েছে।

## তথ্যসূত্র

## বহিঃসংযোগ
* আনুষ্ঠানিক ওয়েবসাইট
* 

বিষয়শ্রেণী:নেপালের সংসদ
বিষয়শ্রেণী:কাঠমান্ডু
বিষয়শ্রেণী:নেপালের ভবন ও স্থাপনা
বিষয়শ্রেণী:১৯৯৩-এ প্রতিষ্ঠিত
বিষয়শ্রেণী:কাঠমান্ডুর ভবন ও স্থাপনা
বো-কাপ

**বো-কাপ** (আফ্রিকান ভাষায় "অন্তরীপের ওপরে") দক্ষিণ আফ্রিকার কেপ টাউন শহরের একটি অঞ্চল যা পূর্বে **মালয় কোয়ার্টার** নামে পরিচিত ছিল। পূর্বে ছিল এটি জনপদ, যা শহরের কেন্দ্রে সিগন্যাল পাহাড়ের ঢালে বিস্তৃত এবং কেপ টাউনের কেপ মালয় সংস্কৃতির ঐতিহাসিক কেন্দ্রবিন্দু। ১৭৯৪ সালে নির্মিত দক্ষিণ আফ্রিকার প্রথম ইসলামি স্থাপনা আউয়াল মসজিদ এই এলাকায় অবস্থিত।

উজ্জ্বল রঙিন ঘর এবং খোয়া পাথরের রাস্তার জন্য জনবহুল স্থানটি বিখ্যাত। ঐতিহ্যগতভাবে এই বহুসংস্কৃতি অঞ্চলের জনসংখ্যার প্রায় ৭০ শতাংশ মুসলিম। দক্ষিণ আফ্রিকার ঐতিহ্য সম্পদ সংস্থার মতে, এই অঞ্চলে দক্ষিণ আফ্রিকার প্রাক-১৮৫০ সালের স্থাপত্যের বৃহত্তম সংকলন রয়েছে এবং এখন পর্যন্ত টিকে থাকা কেপ টাউনের প্রাচীনতম আবাসিক এলাকা।

## ইতিহাস
১৭৬০-এর দশকের শেষের দিকে ওলন্দাজ উপনিবেশ আমলে ইয়ান দে ভাল নামে একজন ওলন্দাজ বো-কাপের ড্রপ ও ওয়াল স্ট্রিটের নিকটস্থ একখণ্ড জমি ক্রয় করেছিলেন। বছর খানেক পর রোজ, খিয়াপিনি এবং শর্ট মার্কেট স্ট্রিট পর্যন্ত ভালের ভূ-সম্পত্তি বিস্তৃতি  লাভ করে। মালয় কোয়ার্টার নামে পরিচিতি পাওয়ার পূর্বে এলাকাটি ভালেন ড্রপ (ভালের নামানুসারে) নামেও পরিচিত ছিল। স্থানীয়রা একে স্ল্যামস ব্রুট কিংবা স্কচচেক্লুফ নামে ডাকে। ১৭৬৩ সালে ভাল এই জমিতে কিছু একতলা ঘর নির্মাণ করে নিজের ক্রীতদাসদের নিকট সেগুলি ভাড়া দিতে শুরু করে। স্থানীয়রা এগুলিকে huurhuisjes অর্থাৎ ভাড়া ঘর বলতো। এই ক্রীতদাসদের ‘কেপ মালয়েশ’ নামে পরিচিত ছিল, যাদের বেশিরভাগই মালয়েশিয়া ও ইন্দোনেশিয়া থেকে আগত। বাকিদের কাজের উদ্দেশে আফ্রিকার অন্যান্য অংশ থেকে কেপ টাউনে আনা হয়েছিল। মূলত এ এথেই ‘মালয়’ নামের উৎপত্তি। একই সময়ে কেপ টাউনে ইসলামের প্রবেশ ঘটে।

## জাতীয় ঐতিহ্য পদমর্যাদা

## তথ্যসূত্র

## বহিঃসংযোগ

*কেপ টাউন ট্রাভেলে বো-কাপ
বিষয়শ্রেণী:দক্ষিণ আফ্রিকায় ইসলাম
নবাম টুকি

**নবাম টুকি** (জন্ম ৭ই জুলাই ১৯৬৪) হলেন একজন ভারতীয় রাজনীতিবিদ এবং অরুণাচল প্রদেশের প্রাক্তন সম্মানীয় মুখ্যমন্ত্রী। তিনি ২০১১ এবং ২০১৬ খ্রিস্টাব্দে দুবার নিজের মুখ্যমন্ত্রী পদ ধরে রাখতে সমর্থ ছিলেন।  প্রথমবার তার মুখ্যমন্ত্রী পদ ছিল ২০১১ খ্রিস্টাব্দের নভেম্বর মাস থেকে ২০১৬ খ্রিস্টাব্দের জানুয়ারি মাস অবধি। পরবর্তী দফায় তিনি আবার মুখ্যমন্ত্রী পদে নির্বাচিত হন ২০১৬ খ্রিস্টাব্দের জুলাই মাসে তিনদিনের জন্য। তিনি ভারতীয় জাতীয় কংগ্রেস দলের একজন সদস্য। টুকি পাপুম পারে জেলার সাগালী বিধানসভা কেন্দ্র থেকে নির্বাচন প্রতিযোগিতায় লড়াই করেন।

## প্রারম্ভিক জীবন
নবাম টুকি ১৯৬৪ খ্রিস্টাব্দের ৭ই জুলাই তারিখে পাপুম পারে জেলার সাগালী মহকুমাতে অরুণাচল প্রদেশের বৃহত্তম জনজাতি নিশি জনজাতির এক সাধারণ পরিবারে জন্মগ্রহণ করেন। পদ গ্রহণকালে তিনি বিবাহিত ছিলেন এবং তার সাত সন্তানের মধ্যে পাঁচ কন্যা ও দুই পুত্র ছিলো৷ 

## রাজনৈতিক জীবন
নবাব টুকি ১৯৮৩ থেকে ১৯৮৬ খ্রিস্টাব্দ অবধি ভারতের জাতীয় ছাত্র সংগঠনের একজন সক্রিয় সদস্য ছিলেন৷ ১৯৮৪ থেকে ১৯৮৬ খ্রিস্টাব্দ অবধি তিনি উত্তর-পূর্বের জনজাতি কো-অর্ডিনেশন কমিটির সাধারণ সচিব পদে নিযুক্ত ছিলেন।  ১৯৮৬ থেকে ১৯৮৮ খ্রিস্টাব্দ অবধি তিনি অখিল ভারতীয় জাতীয় স্টুডেন্ট ইউনিয়নের সাধারণ সচিব পদ ও আলোকিত করেন। এরপর ১৯৮৮ থেকে ১৯৯৫ খ্রিস্টাব্দ অব্দি তিনি অরুণাচল প্রদেশের যুব কংগ্রেসের সভাপতি পদে আসীন ছিলেন।  অরুণাচল প্রদেশের দ্বিতীয় নং বিধানসভা সাগালী থেকে তিনি ১৯৯৫ খ্রিস্টাব্দে নির্বাচিত হন এবং গেগোং আপাং মন্ত্রণালয়ে তিনি ডেপুটি কৃষিমন্ত্রী হিসেবে নিযুক্ত হন৷  ১৯৯৮ খ্রিস্টাব্দে তাকে পরিবহন এবং পূর্ত দপ্তর সম্বন্ধীয় মন্ত্রীর দায়িত্ব দেওয়া হয়। ওই একই বিধানসভা থেকে তিনি ১৯৯৯ খ্রিস্টাব্দে আবার নির্বাচনে জয়লাভ করেন এবং মুকুট মিঠি মন্ত্রকে তাকে ক্যাবিনেট মিনিস্টার এবং পরিবেশ ও বন দপ্তরের দায়িত্ব দেওয়া হয়। ২০০৪ এবং ২০০৯ খ্রিস্টাব্দে পরপর দুবার তিনি আবার বিধানসভা নির্বাচনে জয়ী হন এবং তাকে পি.ডাব্লিউ.ডি. এবং গ্রাম উন্নয়ন দপ্তরের দায়িত্ব দেওয়া হয়। 

জারবোম গমলিনের পরিবর্তে ২০১১ খ্রিস্টাব্দের পয়লা নভেম্বর থেকে ২০১৬ খ্রিস্টাব্দের জানুয়ারি অবধি তিনি মুখ্যমন্ত্রী পদে আসীন হন।  রাজনৈতিক চাপানউতোর এর কারণে ২০১৬ খ্রিস্টাব্দে তার সময়-পরবর্তী কালে তিন দিনের জন্য অরুণাচল প্রদেশের রাষ্ট্রপতি শাসন জারি করা হয়।  ২০১৫ খ্রিস্টাব্দের ১৬ই ডিসেম্বর বিরোধীপক্ষ তার বিরুদ্ধে সুপ্রিমকোর্টের নিকট আপিল জানায়। পরের বছর ২০১৬ খ্রিস্টাব্দে ১৩ জুলাই সুপ্রিম কোর্টের নিকট বিপক্ষ দলের তথ্য সাপেক্ষ দাবিতে আদালত তার ওপর নজরদারি শুরু করে।  ১৬ই জুলাই তারিখে তিনি তার মুখ্যমন্ত্রী পদ থেকে ইস্তফা দেন।

## তথ্যসূত্র

|-

বিষয়শ্রেণী:১৯৬৪-এ জন্ম
বিষয়শ্রেণী:পাপুম পারে জেলার ব্যক্তি
বিষয়শ্রেণী:ভারতীয় রোমান ক্যাথলিক
বিষয়শ্রেণী:অরুণাচল প্রদেশের মুখ্যমন্ত্রী
বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯
বিষয়শ্রেণী:জীবিত ব্যক্তি
বিষয়শ্রেণী:অরুণাচল প্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:ভারতীয় জাতীয় কংগ্রেসের মুখ্যমন্ত্রী
বিষয়শ্রেণী:অরুণাচল প্রদেশের বিরোধী দলনেতা
বিষয়শ্রেণী:অরুণাচল প্রদেশ বিধানসভার সদস্য ১৯৯৯-২০০৪
বিষয়শ্রেণী:অরুণাচল প্রদেশ বিধানসভার সদস্য ২০০৪-২০০৯
বিষয়শ্রেণী:অরুণাচল প্রদেশ বিধানসভার সদস্য ২০০৯-২০১৪
বিষয়শ্রেণী:অরুণাচল প্রদেশ বিধানসভার সদস্য ২০১৯-২০২৪
অরকোমেনাস (গ্রিক পুরাণ)

গ্রিক পুরাণে **অরকোমেনাস** (Orchomenus) (  ; প্রাচীন গ্রিক : Ὀρχομενός) দ্বারা নিম্নোক্ত ব্যক্তিদেরকে বোঝানো হতে পারে:

* অরকোমেনাস, একজন রাজা, এলারার পিতা। 
* অরকোমেনাস, লাইকাওনের ২০ পুত্রের মধ্যে একজন, অরকোমেনাস (আর্কাডিয়া) এর প্রতিষ্ঠাতা এবং এপোনিম (প্রতিনিধি নাম), সেই সাথে মেথিড্রিয়ামেরও প্রতিষ্ঠাতা। একটি সূত্র অনুসারে তিনি আরকাসের পিতা।
* অরকোমেনাস, জিউস ও ডানাইড আইসোনোই (আইসোনি) এর পুত্র। তিনি হারমিপ্পে এর স্বামী এবং মিনিয়াসের আইনি পিতা ছিলেন (যার জীববিজ্ঞানগত পিতা ছিলেন পোসেইডন)। কিছু সূত্র অনুসারে, অরকোমেনাস জিউস ও হারমিপ্পে এর সন্তান।
* অরকোমেনাস, মিনিয়াস ও ফ্যানোসিরার পুত্র, এভাবে উপরে উল্লিখিত অরকোমেনাসের পৌত্র। (উল্লেখ্য, মিনিয়াসের পিতামাতার কাহিনীর একাধিক সংস্করণ রয়েছে)। মিনিয়াসের পর তিনি রাজা হন এবং তার রাজত্ব লাভ করেন। বিওটীয় অর্কোমেনাসের নামকরণ তার নামেই হয়। তিনি আর্গোসে মলুরাসকে হত্যা করে পালিয়ে আসা হিয়েটাসকে আশ্রয় দেন এবং তাকে ভূমি প্রদান করেন। একটি সূত্র অনুসারে, অরকোমেনাস সন্তান ছাড়াই মারা যান, ফলে তার রাজত্ব ফ্রিক্সাসের পুত্র প্রেসবনকে দেয়া হয়; আরেকটি সংস্করণ অনুসারে, অরকোমেনাসের অ্যাসপ্লেডন, অ্যাম্ফিডোকাস এবং ক্লাইমেনাস নামে তিন পুত্র ছিল, যাদের মধ্যে ক্লাইমেনাস তার মৃত্যুর পর অরকোমেনাসের রাজা হন। তিনি অ্যাম্পিক্সের স্ত্রী ক্লোরিসেরও পিতা হতে পারেন।
* অরকোমেনাস, এটিওক্লেসের পুত্র এবং মিনিয়াসের ভাই, এটি একটি বিরল বংশলতিকা, উপরেরগুলোর মতই।
* অরকোমেনাস, হাইজিনাসের মতে অ্যাথামাস এবং থেমিস্টোর এক পুত্র, এবং স্ফিনজিয়াসের ভাই।
* অরকোমেনাস, একজন নাইয়াডের সাথে মিলনের ফলে জন্মানো থিয়েস্টিসের এক পুত্র, যার মাংস অ্যাট্রিয়াস তার অরকোমেনাসের পিতা থিয়েস্টিসকে পরিবেশন করেছিল। তার দুই ভাই ছিলেন আগলাউস ও ক্যালিউস।

## তথ্যসূত্র

বিষয়শ্রেণী:গ্রিক পুরাণের চরিত্র
বিষয়শ্রেণী:গ্রিক পুরাণের রাজা
বিষয়শ্রেণী:গ্রিক পুরাণ
হেফেইস্টিয়া

থাম্ব|240x240পিক্সেল| হেফেইস্টিয়ার প্রাচীন নাট্যমঞ্চ
**হেফেইস্টিয়া** (Hephaestia) () ছিল প্রাচীন গ্রিসের একটি নগর। বর্তমানে এটি উত্তর ঈজিয়ান সাগরে অবস্থিত লেমনস দ্বীপের উপকূলে অবস্থিত একটি প্রত্নস্থল।  নগরটির নামকরণ হয়েছিল ধাতববিদ্যার গ্রিক দেবতা হেফাইস্টসের সম্মানে, এই দ্বীপটিতে হেফেইস্টোসের কাল্ট বা উপাসক সম্প্রদায় ও পূজাও বজায় ছিল। এই নগর খ্রিস্টপূর্ব ৮ম থেকে ৬ষ্ঠ শতকে দ্বীপটির রাজধানী ছিল, বর্তমানে যার কেবল ধ্বংসাবশেষই অবশিষ্ট রয়েছে।

এই গ্রিক নাট্যমঞ্চটি খ্রিস্টপূর্ব ৫ম শতকের শেষ থেকে খ্রিস্টপূর্ব ৪র্থ শতকের প্রথম দিককার। এটি ২০০০ থেকে ২০০৪ সাল অবধি পুনর্গঠনের মধ্যে ছিল, এবং ২৫০০ বছর পর ২০১০ সালে এখানে প্রথম নাট্য প্রদর্শনী হয় (সোফোক্লেসের *[[রাজা ইডিপাস|ইডিপাস রেক্স]]*)। এই থিয়েটারের ধারণক্ষমতা ছিল মুল স্থানে ২০০ জন, এবং বাইরে অতিরিক্ত ১০০০ জন।

## ইতিহাস
ঐতিহাসিক হেরোডোটাসের মতে লেমনোস, হেফেসেটিয়া এবং মাইরিনায় পেলাসজীয়রা বসবাস করত। এই পেলাসজীয়রা এথেনীয়দেরকে কথা দিয়েছিল যে, কোন এথেনীয় জাহাজ যদি উত্তরা বায়ুর ঠেলায় নয় দিনের মধ্যে এই দ্বীপে প্রবেশ করতে পারে তাহলে তারা দ্বীপটিকে এথেনীয়দেরকে দিয়ে দেবে। অনেক বছর পর মিলটিয়াডিসের অধীনে এথেনীয়রা আট দিনের মধ্যে এথেন্স থেকে দ্বীপটিতে পৌঁছে। এর ফলে হেফেইস্টিয়ার পেলাসজীয় বাসিন্দারা এই দ্বীপটি ছেড়ে চলে গিয়েছিল তবে মাইরিনার লোকেরা প্রতিরোধ করে এবং খ্রিস্টপূর্ব ৫০০ অব্দের দিকে আত্মসমর্পণ না করা পর্যন্ত তাদের ঘেরাও করে রাখা হয়।

এই শহরটির কথা পরবর্তীকালের লেখকগণ যেমন প্লিনি দ্য এল্ডার,  টলেমি,  এবং বাইজান্টিয়ামের স্টেফানাস  নথিভূক্ত করেন।

হেফেইস্টিয়ার মুদ্রা এখনও টিকে আছে। 

## আবিষ্কার
১৯২৬ সালের আগস্ট ও সেপ্টেম্বর মাসে ইতালিয়ান স্কুল অফ আর্কিওলজি অ্যাট অ্যাথেন্স এই দ্বীপে খনন কার্য চালায়। খননের মূল উদ্দেশ্য ছিল এই দ্বীপের "এট্রুস্কো-পেলাসজীয়" সভ্যতা সম্পর্কিত তথ্যের অনুসন্ধান। হেফেইস্টিয়া নগরের নিকটের স্থলে (যেমন পেলিয়াওপলিস) খননকার্য করা হয়, হেরোডোটাসের মতে যেখানে মিলটিয়াডিসের কাছে পেলাসজীয়রা আত্মসমর্পণ করেছিলেন। সেখানে খ্রিস্টপূর্ব ৯ম থেকে ৮ম শতকের একটি নেক্রোপলিস আবিষ্কৃত হয়, যেখানে ব্রোঞ্জের বস্তু, পাত্র এবং ১৩০ টির বেশি ওসুয়ারি (সমাধিস্থল, যেখানে মৃতদেহকে রাখা হয়, দেয়াল, বাক্স সহ বিভিন্ন স্থান হতে পারে) আবিষ্কৃত হয়। ওসুয়ারিগুলোতে বৈশিষ্ট্যমূলক নারী ও পুরুষের অন্ত্যেষ্টিমূলক গহনা বা সাজসজ্জা ছিল। পুরুষের ওসুয়ারিতে ছুড়ি ও কুঠার ছিল, যেখানে নারীর ওসুয়ারিতে কানের দুল, ব্রোঞ্জের পিন, গলার হাড়, সোনার মুকুট ও ব্রেসলেট ছিল। কোন কোন সোনার বস্তুর মধ্যে মাইসিনীয় উদ্ভূত সর্পিল বৈশিষ্ট্য ছিল, কিন্তু সেগুলোতে কোনরকম জ্যামিতিক আকার ছিল না। তাদের মতে এখানে উদ্ধার করা পাত্রগুলো জ্যামিতিক পর্যায়ের সময়কার। কিন্তু এই পাত্রগুলোতে সর্পিল বৈশিষ্ট্য রয়েছে যেগুলো মাইসিনীয় শিল্পকে নির্দেশ করে। এই খননের ফলগুলো নির্দেশ করে, লেমনসের এই প্রাথমিক লৌহযুগের অধিবাসীরা মাইসিনীয় জনসংখ্যার অবশেষ হয়ে থাকতে পারে, এছাড়া লেমনসের সর্বপ্রথম সত্যায়িত উল্লেখ ছিল মাইসিনীয় গ্রিক ভাষায়  - "*ra-mi-ni-ja",* যার অর্থ লেমনস দ্বীপের নারী। কথাটি রচিত হয়েছিল লিনিয়ার বি লিপিতে।

## তথ্যসূত্র

## বহিঃস্থ সূত্র

* লেমনোসে হেফাইস্টিয়ার ফিগার স্টোন

বিষয়শ্রেণী:লেমনস
বিষয়শ্রেণী:প্রাচীন গ্রিস
বিষয়শ্রেণী:গ্রিসের প্রাক্তন জনবহুল স্থান
বিষয়শ্রেণী:গ্রিসের প্রাচীন গ্রিক প্রত্নতাত্ত্বিক স্থান
বিষয়শ্রেণী:১৯২৬-এর প্রত্নতাত্ত্বিক আবিষ্কার
লরেন্স আলেকজান্ডার সিডনি জনসন

**লরেন্স আলেকজান্ডার সিডনি জনসন** এফএএ (২৬ জুন ১৯২৫ – ১ আগস্ট ১৯৯৭) (**লরি জনসন** নামে সমধিক পরিচিত, উদ্ভিদের নামের পর **L.A.S.Johnson** হিসেবে ব্যবহৃত হয়) একজন অস্ট্রেলীয় শ্রেণীবিন্যাসগত উদ্ভিদবিজ্ঞানী। তার কর্মজীবনের পুরোটা সময় সিডনির রয়েল বোটানিক গার্ডেন্সে বিভিন্ন পদে, যেমন উদ্ভিদবিজ্ঞানী (১৯৪৮–১৯৭২), পরিচালক (১৯৭২–১৯৮৫) এবং সম্মানিক গবেষণা সাহায্যকারী (১৯৮৬–১৯৯৭), কাজ করেন।

## উদ্ভিদবিদ্যায় অবদান
লরি জনসন অন্য জীববিজ্ঞানীদের সাথে সম্মিলিতভাবে বা সম্পূর্ণ স্ব-উদ্যোগে সংবাহী উদ্ভিদের চারটি নতুন গোত্র, ৩৩টি নতুন গণ ও ২৮৬টি নতুন প্রজাতি (মৃত্যুর পর প্রকাশিত বর্ণনাসহ) শনাক্ত ও বর্ণনা করেন। এছাড়া তিনি ৩৯৫টি প্রজাতি নতুন করে বর্ণনা বা শ্রেণীবিন্যস্ত করেন।

লরি জনসন বর্ণিত গোত্রগুলোর মধ্যে রিঙ্কোক্যালিকাসিয়া (১৯৮৫ সালে বারবারা জি ব্রিগসের সাথে) অ্যাঞ্জিওস্পার্ম ফাইলোজেনি গ্রুপ (এপিজি) কর্তৃক গৃহীত হয়। যদিও ২০০০ সালে বারবারা জি ব্রিগস ও তার প্রস্তাবিত গোত্র ‘হপকিন্সিয়াসিয়া’ ও ‘লাইগিনিয়াসিয়া’ গোত্র (অ্যানার্থ্রিয়াসিয়া গোত্র থেকে পৃথক করে) এপিজি কর্তৃক মনোনীত হয় নি।

## মৃত্যু
লরি জনসন ১৯৯৭ সালে ক্যানসারে আক্রান্ত হয়ে মৃত্যুবরণ করেন।

## পুরস্কার ও সম্মাননা
লরি জনসনের অর্জিত পুরস্কার ও সম্মাননার মধ্যে উল্লখযোগ্য হলো:
* ক্লার্ক পদক, রয়েল সোসাইটি অব নিউ সাউথ ওয়েলস, ১৯৭৯
* মুলার পদক, অস্ট্রেলিয়ান অ্যান্ড নিউজিল্যান্ড অ্যাসোসিয়েশন অব দ্য  অ্যাডভান্সমেন্ট অব সায়েন্স, ১৯৮৪
* অস্ট্রেলীয় বিজ্ঞান একাডেমি ফেলো, ১৯৮৬
* "সিডনির রয়েল বোটানিক গার্ডেন্সের পরিচালক হিসেবে উদ্ভিদবিজ্ঞানে অবদানের জন্য" অর্ডার অব অস্ট্রেলিয়ার সদস্য (এএম), ১৯৮৭

## তথ্যসূত্র

## বহিঃসংযোগ
* লরেন্স সিডনি গ্রেনারের কিছু ছবি

বিষয়শ্রেণী:১৯২৫-এ জন্ম 
বিষয়শ্রেণী:১৯৯৭-এ মৃত্যু 
বিষয়শ্রেণী:উদ্ভিদবিজ্ঞানী
রাহুল দেব

**রাহুল দেব** (জন্ম: ২৭ সেপ্টেম্বর ১৯৬৮) একজন ভারতীয় চলচ্চিত্র অভিনেতা এবং প্রাক্তন মডেল। তিনি মূলত হিন্দি, পাঞ্জাবি, বাংলা, কন্নড়, মালায়ালাম, ওড়িয়া, তামিল এবং তেলুগু ছবিতে কাজ করেন। তিনি বিগ বস এর সিজন ১০ এর প্রতিযোগী ছিলেন।

## জীবনী

### প্রাথমিক জীবন
রাহুল দেব এবং তার ভাই মুকুল দেব ছিলেন একজন পুলিশ অফিসারের ছেলে।

### কর্ম জীবন
তিনি ২০০০ সালে *চ্যাম্পিয়ন* চলচ্চিত্রের মাধ্যমে তার চলচ্চিত্র জীবন শুরু করেন। *চ্যাম্পিয়ন* চলচ্চিত্রে তিনি খলনায়ক চরিত্রে অভিনয় করেছিলেন যার জন্য তিনি ২০০১ সালে ফিল্মফেয়ার সেরা খলনায়ক পুরস্কারের জন্য মনোনীত হয়েছিলেন। তিনি ২০১১ সালে পাঞ্জাবি মুভি *ধরতিতে* খলনায়কের ভূমিকায়ও উপস্থিত হয়েছিলেন। এরপরে তিনি অমল নীরাদের *সাগর আলিয়াস জ্যাকি* রিলোয়েডে খুনি শেখ ইমরানের ভূমিকায় অভিনয় করে মালায়ালাম সিনেমায় পা রাখেন।

২০১৩ সালের ডিসেম্বরে, দেব টেলিভিশনে আত্মপ্রকাশ করেছিলেন, পৌরাণিক টিভি সিরিজ *ডেভন কে দেব-মহাদেব* -এ অরুনাসুরের ভূমিকায় অভিনয় করেছিলেন। এছাড়া তিনি বিগ বস এর সিজন ১০ এর প্রতিযোগী ছিলেন।

## ব্যক্তিগত জীবন
১৬ ই মে ২০০৯ দেবের স্ত্রী রিনা ক্যান্সারে আক্রান্ত হয়ে মারা যায়। এই দম্পতি ১১ বছর ধরে বিবাহিত দাম্পত্তি ছিলেন এবং তাদের এক পুত্র সন্তান রয়েছে।

## টিভি

## পুরস্কার

* ২০০১: **মনোনীত** : ফিল্মফেয়ার সেরা খলনায়ক পুরস্কার-*চ্যাম্পিয়ন*
* ২০০৪: **মনোনীত:** ফিল্মফেয়ার পুরস্কার তেলুগু শ্রেষ্ঠ ভিলেন- *সিমহারদি* 
* ২০০৪: **বিজয়ী** : জি সিনে অ্যাওয়ার্ড সেরা ভিলেন -*[[ফুটপাথ (২০০৩-এর চলচ্চিত্র)|ফুটপাথের]]*

## তথ্যসূত্র

## বহিঃসংযোগ

* 
* 

বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:ভারতীয় শিখ
বিষয়শ্রেণী:১৯৬৮-এ জন্ম
বিষয়শ্রেণী:তামিল চলচ্চিত্র অভিনেতা
বিষয়শ্রেণী:মালয়ালম চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:শ্রেষ্ঠ খল অভিনয়শিল্পী বিভাগে জি সিনে পুরস্কার বিজয়ী
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:পাঞ্জাবি চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:নয়াদিল্লির অভিনেতা
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় পুরুষ মডেল
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:জীবিত ব্যক্তি
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:জি সিনে পুরস্কার বিজয়ী
বিষয়শ্রেণী:দিল্লির অভিনয়শিল্পী
বিষয়শ্রেণী:পাঞ্জাবি হিন্দু
বিষয়শ্রেণী:ভোজপুরি চলচ্চিত্র অভিনেতা
হিমালয়ী বুলবুল

**হিমালয়ী বুলবুল** *(Pycnonotus leucogenys)* বুলবুল পরিবারের গায়ক পক্ষী প্রজাতির পাখি। এটি মধ্য ও দক্ষিণ এশিয়ায় পাওয়া যায়।

## শ্রেণীবদ্ধ এবং পদ্ধতি
হিমালয়ী বুলবুলকে সাদা কানের বুলবুল, সাদা দর্শনীয় বুলবুল, আফ্রিকান লাল চোখের বুলবুল, কেপ বুলবুল এবং সাধারণ বুলবুলের একটি সুপারস্পেসির অন্তর্গত বলে মনে করা হয়।  বিকল্প নাম, সাদা-গাল বুলবুল, সাদা কানের বুলবুলও ব্যবহার করে।

## বিবরণ
হিমালয় বুলবুল প্রায় ১৮ সেমি দৈর্ঘ্যে, ডানাযুক্ত অবস্থায় ২৫.৫-২৮ সেমি এবং গড় ওজন ৩০ গ্রাম। এর মাথা, গলা এবং ঝুঁটি কালো এবং সাদা। পিছনে, পার্শ্ব এবং লম্বা লেজটি বাদামী, নীচের অংশটি ফ্যাকাশে হলুদ। লিঙ্গগুলির একই ধরনের পক্ষসমষ্টি রয়েছে।

## বিচরণ এবং আবাসস্থল
প্রজাতিগুলি ভারতীয় উপমহাদেশের উত্তরাঞ্চল এবং কিছু সংলগ্ন অঞ্চলে দেখা যায়। এটি হিমালয়ের ভেতরে এবং এর নিকটে পাওয়া যায়। 

হিমালয়ী বুলবুল বন এবং ঝোপঝাড়ে ঘুরাঘুরি করে এবং উদ্যান ও পার্কেও আসে।

## আচরণ এবং বাস্তুশাস্ত্র
হিমালয়ী বুলবুল পোকামাকড় এবং অন্যান্য ছোট অমেরুদণ্ডীর পাশাপাশি বেরি, ফলমূল, বীজ, কুঁড়ি এবং মধু খেয়ে থাকে।

এর বাসাগুলি সাধারণত ঝোপঝাড় বা নিম্ন শাখায় নির্মিত হয়, কাপ-আকৃতির হয় এবং ডান্ডা, শিকড় এবং ডাল দিয়ে তৈরি। মহিলা পাখি সাধারণত তিনটি ডিম দেয় যা ১২ দিন ধরে তা দেয়া হয়। ছানাগুলি ৯-১০ দিনের বয়সে বাসা ছেড়ে যায়। প্রতি বছর তিনটি পর্যন্ত ছানা জন্ম দিতে হতে পারে। প্রজননের সময়, প্রাপ্তবয়স্করা খুব আঞ্চলিক হয়ে যায়।
## চিত্রশালা

Image:Himalayan Bulbuls - Himachal- I IMG 3118.jpg
Image:Himalayan Bulbul I IMG 6480.jpg
Image:Himalayan Bulbul I IMG 3004.jpg
Image:HimalayanBulbul.JPG| পাঞ্জাব, ভারত
Image:The Himalayan Bulbul.jpg|হিমাচল প্রদেশের সিমলার একটি জলাশয়ে হিমালয়ী বুলবুল
Image:Himalayan Bulbul Pycnonotus leucogenys at sattal DSCN0452 1.jpg|Himalayan Bulbul at Sattal
Image:Himalayan Bulbul scientific name Pycnonotus leucogenys at Sattal Kumaon India DSCN1231 1.jpg|Himalayan Bulbul at Sattal Kumaon India
Image:Himalayan Bulbul Courting D72 14780.jpg|Himalayan bulbuls courting, IIT Mandi, Himachal Pradesh, India, 22 April 2020


## তথ্যসূত্র

বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:হিমালয়ের পাখি
বিষয়শ্রেণী:উত্তর ভারতের পাখি
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
হাঁচি

thumb|
**হাঁচি**, ফুসফুস থেকে নাক ও মুখের মধ্যদিয়ে বাতাস বের করে দেয়ার একটি আধা-নিয়ন্ত্রিত,খিঁচুনি উদ্রেককারী প্রক্রিয়া যা সাধারণত নাসিকাগহ্বরে বাহ্যিক কোন যন্ত্রণাদায়ক পদার্থ প্রবেশের কারণে হয়ে থাকে।

হাঁচি দেওয়ার সময় ঘণ্টায় প্রায় ১৬০ কিলোমিটার বেগে ফুসফুস থেকে বাতাস বের হয়ে আসে। সেই সঙ্গে শ্বাসনালি ও নাকে জমে থাকা শ্লেষ্মা ক্ষুদ্রাতিক্ষুদ্র কণার আকারে বা স্প্রের মতো বের হয়। হাঁচি দিলে গতির কারণেই এসব কণা সামনের প্রায় ২ মিটার পর্যন্ত ছড়িয়ে যেতে পারে। হাঁচি দেওয়া ব্যক্তির যদি কোনো রোগ থাকে যেমন  সর্দি-কাশি, ইনফ্লুয়েঞ্জা ভাইরাস জ্বর,  হাম,  মাম্প্‌স,  যক্ষ্মা, জলবসন্ত, সার্স, বার্ড ফ্লু, সোয়াইন ইনফ্লুয়েঞ্জা, ডিফথেরিয়া ইত্যাদি, তাহলে হাঁচির সঙ্গে এসব রোগের অসংখ্য জীবাণু বাতাসে বেরিয়ে আসে। মুহূর্তেই এসব জীবাণু কাছের মানুষগুলোর শরীরে ঢুকে পড়তে পারে। এ ছাড়া এসব জীবাণু বাতাসে ভেসে দূরের মানুষেও ছড়াতে পারে। 

## রোগবিস্তার বিজ্ঞান
থাম্ব|একজন মানুষের হাঁচির মাধ্যমে সাত থেকে আট মিটার দূর পর্যন্ত বিভিন্ন কণা ছড়িয়ে যেতে পারে।
হাঁচি, কাশির সময় মুখ, নাক দিয়ে যে কফের বিন্দু (ড্রপলেটস) বেরিয়ে আসে তার মধ্যেই লুকিয়ে থাকে লক্ষ কোটি জীবাণু। সুস্থ্য দেহে হাঁচি ক্ষতিকর নয়। তবে সংক্রামক ড্রপলেট যেসবের আকৃতি সাধারণত ০.৫ থেকে ০৫µm হয় তারা রোগবালাই ছড়াতে পারে। একটি হাঁচি ৪০,০০০ ড্রপলেট তৈরি করতে পারে।  । তাই রোগবিস্তার (যেমনঃ ইনফ্লুয়েঞ্জা ভাইরাস জ্বর, করোনাভাইরাস রোগ ২০১৯) প্রতিরোধ করার জন্যে হাঁচি দেয়ার সময় মুখ ঢেকে ফেলা উচিত। বাহু (কনুইয়ের উল্টো পিঠ বা তৎসংলগ্ন অংশ),রুমাল দিয়ে নাক ও মুখ ঢেকে হাঁচলে বা কাশলে রোগবিস্তারের সম্ভাবনা অনেকখানি কমে যায়। তবে হাত দিয়ে মুখ ঢেকে হাঁচি দেয়া এখন অরক্ষিত হয়ে পড়েছে। 

## তথ্যসূত্র

বিষয়শ্রেণী:প্রতিবর্ত ক্রিয়া
বিষয়শ্রেণী:শারীরতত্ত্ব
বিষয়শ্রেণী:হাঁচি
বিষয়শ্রেণী:রোগের নিদর্শন ও লক্ষণ-উপসর্গ: শ্বসনতন্ত্র
শ্রিয়া সরন অভিনীত চলচ্চিত্রের তালিকা

**[[শ্রিয়া সরন]]** **শ্রিয়া** নামেও পরিচিত একজন ভারতীয় অভিনেত্রী এবং মডেল, যিনি দক্ষিণ ভারতীয়, বলিউড এবং আমেরিকান চলচ্চিত্রে অভিনয়ের জন্য পরিচিত। সরন দেরাদুনে জন্মগ্রহণ করেছিলেন এবং তার শৈশবকালের অধিকাংশ সময় হরিদ্বারে কাটিয়েছেন। ২০০১ সালে তার নৃত্য প্রশিক্ষক তাকে রেনু নাথনের প্রথম গানের ভিডিও "তিরাকতি কিউ হাওয়া"-তে উপস্থিত হওয়ার সুযোগ দিয়েছিলেন, যা বহু ভারতীয় চলচ্চিত্র নির্মাতাদের নজরে সরনকে নিয়ে এসেছিল। যদিও সরন একজন সুপরিচিত নৃত্যশিল্পী হওয়ার আকাঙ্ক্ষা করেছিলেন, তবুও তাকে মুখ্য চরিত্রে অভিনয়ের জন্য একটি প্রস্তাব দেওয়া হয়েছিল। ফলস্বরূপ ২০০১ সালের তেলুগু চলচ্চিত্র *ইশতাম* দিয়ে অভিনয়ে অভিষিক্ত হন সরন। তার প্রথম বাণিজ্যিকভাবে সফল চলচ্চিত্র ছিল *সন্তোষম* (২০০২)।

হিন্দি ও তামিল চলচ্চিত্র শিল্পে নিজের অবস্থান মজবুত করার পাশাপাশি বেশ কয়েকটি তেলুগু চলচ্চিত্রেও অভিনয় করেন তিনি। তিনি ২০০৭ সালে সেই সময়ের সর্বাধিক ব্যবসায়িক সফল তামিল চলচ্চিত্র *[[শিবাজী:দ্য বস|শিবাজি]]*-তে অভিনয় করেছিলেন। ২০০৭ সালের বলিউড চলচ্চিত্র *আওয়ারাপান*-এ অভিনয়ের জন্য তিনি সমালোচকদের প্রশংসাও অর্জন করেছিলেন। ২০০৮ সালে সরন আমেরিকা-ভারত সহ-প্রযোজনায় নির্মিত তার প্রথম ইংরেজি চলচ্চিত্র *দ্য আদার ইন্ড অব দ্য লাইন*-এ মুখ্য চরিত্রে অভিনয় করেছিলেন। তার অভিনীত উল্লেখযোগ্য চলচ্চিত্রগুলির মধ্যে রয়েছে তামিলের *[[কন্দস্বামী]]* (২০০৯) এবং মালয়ালমের *পোক্কিরি রাজা* (২০১০) প্রভৃতি - যেগুলি দক্ষিণ ভারতীয় চলচ্চিত্র জগতে তাকে একজন জনপ্রিয় অভিনেত্রী হিসাবে প্রতিষ্ঠিত করেছিল। ২০১২ সালে দীপা মেহতার পরিচালনায় ব্রিটিশ-কানাডিয়ান চলচ্চিত্র *মিডনাইট'স চিলড্রেন* -এ তিনি অভিনয় করেছিলেন, যেটি সালমান রুশদির একই নামে রচিত ম্যান বুকার পুরস্কার বিজয়ী উপন্যাস অবলম্বনে নির্মিত হয়েছিল, ছবিটিতে অভিনয়ের জন্য তিনি আন্তর্জাতিক সমালোচকদের প্রশংসা পেয়েছিলেন। তিনি *পবিত্র* (২০১৩) এবং *চন্দ্র* (২০১৩)-এর মতো চলচ্চিত্রে অভিনয় করে বাণিজ্যিকভাবে আরো সাফল্য অর্জন করেছিলেন। ২০১৪ সালে সমালোচকদের দ্বারা প্রশংসিত তেলুগু চলচ্চিত্র *মনম*-এ সরন তার অভিনয়ের জন্য প্রশংসিত হয়েছিলেন।

চলচ্চিত্রে অভিনয় ছাড়াও সৌন্দর্য এবং স্বাস্থ্য পণ্যগুলির প্রচারে সারা ভারত জুড়ে বিভিন্ন ব্র্যান্ডের প্রধিনিধি হয়েছিলেন সরন। অন্যান্য জনহিতকর কর্মকাণ্ডের মধ্যে তিনি দাতব্য প্রতিষ্ঠানের জন্য স্বেচ্ছাসেবী হয়েছিলেন। ২০১১ সালে তিনি বিশেষ চাহিদাসম্পন্ন দৃষ্টি প্রতিবন্ধীদের নিয়োগের জন্য একটি স্পা চালু করেছিলেন। তিনি সেলিব্রিটি ক্রিকেট লিগের প্রথম দুইটি মরশুমের ব্র্যান্ড প্রতিনিধিও ছিলেন।

## চলচ্চিত্রের তালিকা

## সঙ্গীত ভিডিও

## তথ্যসূত্র

## বহিঃসংযোগ
*
*

বিষয়শ্রেণী:ভারতীয় চলচ্চিত্র তালিকা
বিষয়শ্রেণী:অভিনেত্রীদের চলচ্চিত্র তালিকা
আরোগ্য (কাব্য)

**আরোগ্য** হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৪১ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি।

## কবিতার তালিকা
"আরোগ্য" কাব্যগ্রন্থের অন্তর্গত কবিতাগুলি হল:

:উৎসর্গ (বহু লোক এসেছিল জীবনের প্রথম প্রভাতে)
# এ দ্যুলোক মধুময়, মধুময় পৃথিবীর ধূলি
# পরম সুন্দর
# নির্জন রোগীর ঘর
# ঘণ্টা বাজে দূরে
# মুক্ত বাতায়নপ্রান্তে জনশূন্য ঘরে
# অতি দূরে আকাশের সুকুমার পান্ডুর নীলিমা
# হিংস্র রাত্রি আসে চুপে চুপে
# একা ব'সে সংসারের প্রান্ত-জানালায়
# বিরাট সৃষ্টির ক্ষেত্রে
# অলস সময় ধারা বেয়ে
# পলাশ আনন্দমূর্তি জীবনের ফাল্গুনদিনের
# দ্বার খোলা ছিল মনে, অসতর্কে সেথা অকস্মাৎ
# ভালোবাসা এসেছিল একদিন তরুণ বয়সে
# প্রত্যহ প্রভাতকালে ভক্ত এ কুকুর
# খ্যাতি নিন্দা পার হয়ে জীবনের এসেছি প্রদোষে
# দিন পরে যায় দিন স্তব্ধ বসে থাকি
# যখন এ দেহ হতে রোগে ও জরায়
# ফসল কাটা হলে সারা মাঠ হয়ে যায় ফাঁক
# দিদিমণি
# বিশুদাদা
# চিরদিন আছি আমি অকেজোর দলে
# নগাধিরাজের দূর নেবু-নিকুঞ্জের
# নারী তুমি ধন্যা
# অলস শয্যার পাশে জীবন মন্থরগতি চলে
# বিরাট মানবচিত্তে
# এ-কথা সে-কথা মনে আসে
# বাক্যের যে ছন্দোজাল শিখেছি গাঁথিতে
# মিলের চুমকি গাঁথি ছন্দের পাড়ের মাঝে মাঝে
# এ জীবনে সুন্দরের পেয়েছি মধুর আশীর্বাদ
# ক্ষণে ক্ষণে মনে হয় যাবার সময় বুঝি এল
# ধীরে সন্ধ্যা আসে, একে একে গ্রন্থি যত যায় স্খলি
# আলোকের অন্তরে যে আনন্দের পরশন পাই
# এ আমির আবরণ সহজে স্খলিত হয়ে যাক

## তথ্যসূত্র


## বহিঃসংযোগ

* rabindra-rachanabali.nltr.org

বিষয়শ্রেণী:রবীন্দ্রনাথ ঠাকুরের কাব্যগ্রন্থ
বিষয়শ্রেণী:১৯৪১-এর বই
বিশ্ব মশা দিবস

**বিশ্ব মশা দিবস** বা **বিশ্ব মশক দিবস** প্রতিবছর ২০ আগস্ট পালিত একটি দিবস। ২০ আগস্ট 'মশা দিবস' পালন করা হয় মূলত চিকিৎসক রোনাল্ড রসের আবিষ্কারকে সম্মান জানানোর জন্য। ১৮৯৭ সালের ২০ আগস্ট চিকিৎসক রোনাল্ড রস অ্যানোফিলিস মশা বাহিত ম্যালেরিয়া রোগের কারণ আবিষ্কার করেছিলেন। পরবর্তীকালে তিনি এই আবিষ্কারের জন্য 'নোবেল' পুরস্কারে ভূষিত হয়েছিলেন।

১৯৩০-এর দশক থেকে দিবসটি পালিত হয়ে আসছে। যুক্তরাজ্যের লন্ডন স্কুল অব হাইজিন অ্যান্ড ট্রপিক্যাল মেডিসিন দিবসটি প্রথম পালন করা শুরু করে।

বিভিন্ন ভয়াবহ অসুখের মধ্যে মশা বাহিত ম্যালেরিয়া, ডেঙ্গু উল্লেখযোগ্য। তাই ম্যালেরিয়া, ডেঙ্গু ইত্যাদি মশাবাহিত রোগের ক্ষতিকর প্রভাব সম্পর্কে জনসাধারণকে বিশেষভাবে সচেতন করার জন্য এই দিন সারা বিশ্ব জুড়ে পালিত হয়। মশা বাহিত রোগ থেকে সাবধান হওয়ার জন্য, সতর্কতামূলক ব্যবস্থা নেওয়ার জন্য এই দিনে সমগ্র বিশ্ব জুড়ে বেশ কিছু সচেতনতামূলক কর্মসূচি পালন করা হয়।

## তথ্যসূত্র

বিষয়শ্রেণী:আগস্ট উদ্‌যাপন
বিষয়শ্রেণী:সংস্কৃতিতে কীটপতঙ্গ
আবদুল মান্নান হাওলাদার

**আবদুল মান্নান হাওলাদার** বাংলাদেশের বরিশাল জেলার রাজনীতিবিদ, আইনজীবী, মুক্তিযুদ্ধের সংগঠক ও তৎকালীন বরিশাল-৫ আসনে সংসদ সদস্য ছিলেন।

## প্রাথমিক জীবন
আবদুল মান্নান হাওলাদার বরিশাল জেলার আগৈলঝাড়া উপজেলার চারবাড়িয়া গ্রামে জন্মগ্রহণ করেন। তার পিতা হাশেম হাওলাদার।

## রাজনৈতিক জীবন
আবদুল মান্নান হাওলাদার বরিশাল জেলার মুক্তিযুদ্ধের সংগঠক ও আইনজীবী ছিলেন। তিনি বরিশাল জেলা আইনজীবী সমিতির প্রাক্তন সভাপতি ও বরিশাল জেলার প্রাক্তন পাবলিক প্রসিকিউটর (পিপি) ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বরিশাল-৫ আসন থেকে সংসদ সদস্য নির্বাচিত হন।

## মৃত্যু
আবদুল মান্নান হাওলাদার ৫ অক্টোবর ২০১৫ সালে বরিশালের শের-ই-বাংলা মেডিকেল হাসপাতালে মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:২০১৫-এ মৃত্যু
বিষয়শ্রেণী:বরিশালের রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বরিশালের আইনজীবী
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:আগৈলঝাড়া উপজেলার ব্যক্তি
আব্দুর রশিদ খান

**আব্দুর রশিদ খান** বাংলাদেশের বরিশাল জেলার রাজনীতিবিদ ও বরিশাল-৬ আসনের সাবেক সংসদ সদস্য।

## প্রাথমিক জীবন
আব্দুর রশিদ খান বরিশাল জেলায় জন্মগ্রহণ করেন।

## রাজনৈতিক জীবন
আব্দুর রশিদ খান বাংলাদেশ জাতীয়তাবাদী দলের সাবেক কেন্দ্রীয় সাংগঠনিক সম্পাদক। তিনি বিএনপি থেকে বাংলাদেশ আওয়ামী লীগে যোগ দিয়ে বহিষ্কৃৃত হয়ে বিকল্পধারা হয়ে আবার বাংলাদেশ জাতীয়তাবাদী দলে ফিরে আসেন।

পঞ্চম জাতীয় সংসদের বরিশাল-৬ আসনের সংসদ সদস্য সাবেক শিক্ষা প্রতিমন্ত্রী ইউনুস খানের মৃত্যুতে ১৯৯৪ সালের উপনির্বাচনে তিনি সংসদ সদস্য নির্বাচিত হয়েছিলেন।

১২ জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে ও ২০০৮ সালের নবম জাতীয় সংসদ নির্বাচনে বিকল্পধারার প্রার্থী হিসেবে বরিশাল-৬ আসনে পরাজিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বরিশাল জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:বাকেরগঞ্জ উপজেলার ব্যক্তি
বিষয়শ্রেণী:২১শ শতাব্দীর বাংলাদেশী রাজনীতিবিদ
লে মোন্দে লিবার্তায়ার

Samsh Tabrez
 (Re - Tired King Of Dark Knight™)
 Spamming Commissioner | Since - 2015
 
 Details : 2014 - 2020

## ইতিহাস এবং প্রোফাইল
*লে মন্দে লিবার্তায়ার* ১৯৫৪ সালের অক্টোবরে মাসিক ম্যাগাজিন হিসাবে প্রথম প্রকাশিত হয়েছিল।  *লে লিবার্তায়ার* নামে আরেকটি প্রকাশনা যা ১৮৯৫ সালে সেবাস্তিয়ান ফিউয়ার এবং লুইস মিশেল ফ্রান্সে চালু করেছিলেন।  ৬ অক্টোবর ১৯৭৭ এ এটি সাপ্তাহিক হিসাবে পরিবর্তন করা হয়।  ম্যাগাজিনটি নৈরাজ্যবাদী ফেডারেশন প্রকাশ করেছে। 

*লে মন্দে লিবার্তায়ার* আলজেরিয়ার যুদ্ধে ফ্রান্সের জড়িত থাকা সমর্থন করেনি। 

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:ফ্রান্সের সংবাদপত্র
বিষয়শ্রেণী:ফরাসি ভাষার ম্যাগাজিন
বিষয়শ্রেণী:১৯৫৪-এ প্রতিষ্ঠিত ম্যাগাজিন
আনোয়ার হোসেন চৌধুরী

**আনোয়ার হোসেন চৌধুরী** বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল, বরিশাল জেলার রাজনীতিবিদ ও বরিশাল-৬ আসনের সাবেক সংসদ সদস্য।

## প্রাথমিক জীবন
আনোয়ার হোসেন চৌধুরী বরিশাল জেলায় জন্মগ্রহণ করেন।

## রাজনৈতিক জীবন
আনোয়ার হোসেন চৌধুরী বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে বরিশাল-৬ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বরিশাল জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাকেরগঞ্জ উপজেলার ব্যক্তি
বিষয়শ্রেণী:বরিশাল জেলার সামরিক ব্যক্তি
বিষয়শ্রেণী:২০শ শতাব্দীর বাংলাদেশী সামরিক ব্যক্তি
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:বাংলাদেশ সেনাবাহিনীর ব্রিগেডিয়ার